
Zagreb, 29. svibnja 2020. 


Preporuke za sprječavanje zaraze bolešću COVID-19 u ugostiteljskoj 
djelatnosti noćnih klubova 


Preporuke se izdaju u svrhu zaštite djelatnika i posjetitelja noćnih klubova u skladu s trenutnim 
stanjem epidemije bolesti COVID-19 u Hrvatskoj. 


1. Opće preporuke 





Vidljive obavijesti. Na ulazu u prostor kluba ili neposredno nakon ulaza na vidljivom je mjestu 
potrebno postaviti obavijest o obvezi pridržavanja općih higijenskih mjera i mjera fizičkog 
distanciranja u skladu s preporukama Hrvatskog zavoda za javno zdravstvo: 
https://bit.ly/2Z7Qd3Lb 


Pojačana osobna higijena. Potrebno je izbjegavati nečistim rukama dodirivati usta, nos, oči i lice. 
Ruke se moraju redovito prati svodom i sapunom te dezificirati. 


Kašljanje/kihanje. Kod kašljanja i kihanja usta i nos prekrivaju se laktom ili papirnatom 
maramicom koju poslije treba baciti u koš za otpad s poklopcem te dezinficirati ruke. Pri 
kašljanju i kihanju lice treba okrenuti od drugih osoba. 


Dezinfekcija ruku. Na ulazu u prostor te u samom prostoru na još nekom mjestu lako dostupnom 
posjetiteljima, izvođačima i osoblju treba biti osiguran dozator s dezinfekcijskim sredstvom za 
ruke i jasno istaknuta obavijest o obvezi dezinfekcije ruku. Dozator s dezinfekcijskim sredstvom 
(npr. na bazi 70%-tnog alkohola ili drugo dezinfekcijsko sredstvo registrirano kao antiseptik 
virucidnog djelovanja za primjenu na ljudskoj koži). Osoblje treba voditi brigu da dozator 
pravovremeno opskrbljuju novim količinama dezinficijensa kako bi ga uvijek bilo dovoljno. 


Fizička udaljenost. Za cijelo vrijeme boravka u prostorima, uključujući dolazak i odlazak, 
preporučuje se održavanje fizičke udaljenosti između osoba (publike, izvođača i osoblja) od 1,5 
metra. Razmak od 2 metra preporučuje se između i od izvođača pjevačkih dionica te glazbenika s 
puhačkim instrumentima. Preporučuje se razmak od 4 metra između publike i izvođača na sceni. 


Posuđe. Čaše, ostalo posuđe i ostale predmete ne treba dijeliti s drugim osobama. 

Maske za lice. Preporučuje se nošenje maski za lice u zatvorenom prostoru. Osim medicinskih 
maski mogu se koristiti i platnene maske za lice koje se peru na minimalno 60“C i ponovno 
koriste. Upute o pravilnom korištenju maski dostupne su na poveznici: 


https://bit.ly/3caB81N 


Poželjno je da zaposlenici redovito peru ruke toplom vodom i tekućim sapunom te ih 
dezinficiraju.. 


Dnevno mjerenje tjelesne temperature. Posjetitelji i osoblje trebaju prije dolaska u klub izmjeriti 
tjelesnu temperaturu. Ako je tjelesna temperatura u jutarnjim satima viša od 37,2 *C, ako se 
osoba osjeća bolesno ili ima bilo koje znakove bolesti (odnosi se na sve simptome i znakove 
bolesti, ne samo na bolesti dišnih puteva), zaposlenik se treba javiti nadređenom i ne dolaziti dok 
se telefonski ne javi liječniku obiteljske medicine. Posjetitelj se u slučaju pojave simptoma bolesti 
javlja telefonom izabranom liječniku obiteljske medicine. 


2. Organizacija rada noćnih klubova 





Ograničenje ukupnog broja posjetitelja. Ograničenje broja posjetitelja može se postići na način 
da se na raspolaganje stavi onaj broj stolova koji je moguće postaviti tako da su gosti koji sjede ili 
stoje za stolovima, međusobno udaljeni 1,5 metar. Najveći broj posjetitelja koji mogu 
istovremeno boraviti u zatvorenim i na otvorenim prostorima, uz poštovanje preporučenog 
fizičkog razmaka od 1,5 metra među posjetiteljima, organizator će odrediti sukladno veličini 
prostora prema kriteriju 4 m* prostorne površine po osobi. 


Rad na otvorenom. Preporučuje se, ako postoji mogućnost, organiziranje rada klubova na 
otvorenom. 


Označavanje sjedećih i stojećih mjesta. Preporučuje se da se unaprijed označe sva sjedeća i 
stojeća mjesta međusobno udaljena najmanje 1,5 metar. 


Plesni podij. Plesni podij u funkciji prostora za ples nije dozvoljen. Na prostoru plesnog podija 
preporučuje se da se postave stojeći stolove tako da gosti budu udaljeni međusobno najmanje 
1,5m. 

Maksimalan broj posjetitelja u noćnom klubu 

















NAJVEĆI BROJ LJUDI 
Datum 
u zatvorenim prostorima na otvorenim prostorima 
od 27. svibnja 2020. 100 300 
od 15. lipnja 2020. 200 500 
od 1. srpnja 2020. 350 1000 

















Maksimalan broj osoba na otvorenim ili u zatvorenim prostorima podložan je promjeni 
sukladno rezultatima situacijske analize i kontinuirane epidemiološke procjene stanja. 


Prodaja i posluživanje hrane i pića. Prodaja i posluživanje hrane i pića odvija se prema 
preporukama za rad ugostiteljske djelatnosti. Preporuke za sprječavanje infekcije u 
ugostiteljskim objektima dostupne su na sljedećoj poveznici: https://bit.ly/3epLcVT 


Maksimalna zaštita posjetitelja i zaposlenika. Prilikom interakcije s posjetiteljima osoblje treba 
koristiti zaštitnu masku koja prekriva nos i usta. Treba im stalno biti na raspolaganju priručno 
dezinfekcijsko sredstvo kojim će redovito dezinficirati ruke nakon pranja vodom i sapunom. 


Dvosmjenski rad. Ako je ugostiteljski objekt otvoren i danju, preporučeno je rad organizirati u 
dvije smjene, na način da između prve i druge smjene bude stanka od minimalno sat vremena, 
koja će se iskoristiti za čišćenje i dezinfekciju površina i prostora te prozračivanje. 


3. Pojačana higijena prostora 





Prozračivanje prostora. Preporučuje se da se zatvoreni prostor prozračuje što češće, a ako je 
moguće, prozore ostaviti otvorenima tijekom cijelog radnog vremena kluba. 


Klimatizacijski uređaji, uređaji za grijanje i ventilaciju. Opća preporuka za unutarnje prostore je 
prozračivanje otvaranjem prozora, a manje korištenjem ventilacijskih sustava. Pri korištenju 

ventilacijskih sustava posebnu pozornost posvetiti praćenju stanja filtara i održavanju pravilnog 
stanja brzina zamjene zraka u zatvorenom prostoru. Treba redovito provjeravati pravilno 
funkcioniranje opreme za ventilaciju i izmjenu zraka. Preporučuje se ventilacija povećanim 
postotkom vanjskog zraka koji cirkulira u sustav te način rada bez recirkulacije kako bi se 
poticale promjene zraka koje smanjuju koncentraciju potencijalno zaraznih čestica. 


Čišćenje prostora. Često dodirivane površine kao što su rukohvati na vratima i na prozorima, 
radne površine, ostali rukohvati, slavine u toaletima, tipke vodokotlića, prekidači za struju, 
zvona na vratima te druge dodirne površine koje koristi veći broj osoba neophodno je 
dezinficirati prije početka rada kluba, a najmanje dvaput dnevno. Detaljnije upute dostupne su 
na sljedećim poveznicama: 


Bez oboljelih od COVID-19: https://bit.ly/2VLkkt3 


Osobe pod sumnjom ili oboljele od COVID-19: https://bit.ly/3d1WmisS. 


